alexandrainst/scandi-wiki huggingface dataset:
Visma

Visma (forkortelse for Visual management) er et norsk multinasjonalt konglomerat som er leverandør av programvare, outsourcingstjenester, innkjøpsløsninger, butikkdataløsninger, innfordringstjenester samt IT-relatert utviklings- og konsulentvirksomhet. Visma har over har over  ansatte og rundt 1 million kunder i Europa. Konsernet hadde i 2019 en omsetning på til sammen NOK . 

Selskapet ble dannet i 1996, da selskapene Multisoft, SpecTec og Dovre Informasjonssystemer slo seg sammen. I dag består konsernet av de fire virksomhetsområdene: Software Nordic & International, Software Benelux, Custom Solutions og Commerce Solutions. 

Hovedkontoret ligger på Skøyen i Oslo, og Visma har mer enn 100 kontorer over store deler av Europa. I tillegg har Visma 1 100 forhandlere i Norden og distribusjon gjennom partnere i flere europeiske land. 

Visma er eid av HgCapital (~54%), GIC (~17%), ICG (~7%), CPPIB (~6%), Warburg Pinucs (~5%), TPG (~3%), Genral Atlantic (~2%) og Vismas ledergruppe (~7%).

Fra 2015 er Visma sponsor for Visma Ski Classics. Fra 2019 er konsernet navnesponsor for det nederlandske skøyte- og sykkellaget Team Jumbo-Visma.

Referanser

Eksterne lenker
 

Norske programvareselskaper
Norske konsulentselskaper
Selskaper etablert i 1996
Mega

Mega (symbol M, tilsvarende den greske bokstaven My i stor versjon) er et SI-prefiks i  SI-systemet som representerer 106 eller 1 000 000 (én million). 

Det ble tatt inn i systemet i 1960. Mega kommer fra gresk μέγας, som betyr stor.

I EDB kan mega referere til 1 048 576 (10242 eller 220), i stedet for 1 000 000. Spesielt når det er i bruk som et prefiks til byte, det vil si megabyte, er denne betydningen vanlig. For å fjerne denne tvetydigheten har uttrykket mebibyte blitt foreslått til å bety 220 byte. Dette begrepet er ikke i utstrakt bruk.

SI-prefiks

he:תחיליות במערכת היחידות הבינלאומית#מגה
Thriller

For Michael Jacksons album, se Thriller (album)

Thriller (fra engelsk) er en genrebetegnelse innen litteratur, drama, film og TV. Betegnelsen brukes i sin videste betydning som et synonym for «en svært spennende historie».

Opprinnelse
«Thriller» kommer fra engelsk thrill (verbet «å gyse» og substantiv «spennende opplevelse»). «Thriller» betyr da ordrett «noe som forårsaker (behagelige) gys og en spennende opplevelse». 

Ordet «thriller» kom først i bruk i England, under perioden 1875–1900. Det ble da brukt for underholdningslitteratur om heroiske bragder foranlediget av en eller annen form for kriminell aktivitet. De første thrillere utviklet seg og lånte trekk fra andre populære genrer i datidens England: «Penny dreadfuls», fortellinger om forbrytelser som dvelte ved det makabre og grufulle for underholdningens skyld, den gotiske romanen og de såkalte politimemoarene, forløpere for detektivfortellingen og politiromanen.

Karaktertrekk
Thrillere tar oftest utgangspunkt i et brudd eller trussel om brudd med normalsituasjonen som utsetter helten og/eller personer i heltens varetekt for fare. Spenning skapes gjennom leseren/seerens identifikasjon med helten og innlevelse i de farene han eller hun utsettes for. 

Bruddet (eller det truende bruddet) med normalsituasjonen har i thrilleren gjerne ekstreme og ødeleggende dimensjoner, enten for samfunnet eller individet. Eksempler kan være 88massedrap]], naturkatastrofe, terrorisme, statskupp, krig. Eller på det individuelle planet for eksempel utpressing, sosial utstøtelse, forræderi av noen som står en nær, å bli beskyldt for et lovbrudd en ikke har begått, justismord.

Thrillerens fokus er ikke å oppklare en forbrytelse, men å beseire en fiende og gjenopprette status quo. I thrillere inspirert av tragedie eller film noir kan helten dø i forsøket.
 
Thrilleren kan ha en eksotisk setting. Hovedpersonene faller gjerne i to klasser – enten «harde» menn og kvinner trent for og herdet av farlige situasjoner, eller «vanlige borgere» som uforskyldt havner i fare og deretter avslører eller utvikler heroiske egenskaper.

Noen undersjangre
Sjangeren har utviklet flere undersjangre.
Psykologisk thriller
Technothriller
Politisk thriller
Juridisk thriller

Eksterne lenker 
 Thriller; fra Bibliotekarstudentens nettleksikon om litteratur og medier (pdf-fil)

 
Engelske ord og uttrykk
Kriminallitteratur
Litterære sjangre
Sjangre
Festival of Britain

Festival of Britain var en storstilt festival i Storbritannia mai–september 1951. Hensikten var å heve stemningen blant folket etter mange år med krig, nød og rasjonering. Festivalprogrammet omfattet arrangementer over hele landet, men med fokus i London. Den skulle være en folkefest, og dessuten en utstilling av det beste fra britisk kunst, design og industri.

Festivalen feiret også 100-årsminnet for den store utstillingen i 1851.

Eksterne lenker 
 
 Museum of Londons sider om Festival of Britain

Hendelser i 1940-årene
Britisk kultur
Analfabetisme

Analfabetisme er betegnelsen på at en person i moden alder ikke er lesekyndig, hvilket vil si at hun eller han ikke kan lese eller skrive på noe språk. Kan også ha problemer med å uttrykke seg verbalt. Til tross for store alfabetiseringskampanjer, i regi av UNESCO, regner man med at om lag 17 % av jordens voksne befolkning (860 millioner) er analfabeter eller nesten analfabeter. Det antydes at 70–80 % i Afrika, 40–60 % i Asia, 20–30 % i Sør-Amerika, 10 % i Nord-Amerika og 5–10 % i Europa må kunne regnes som analfabeter (2001). På grunn av dette har UNESCO erklært tiåret 2002-2012 som et tiår viet til økte leseferdigheter.

Norge
I Norge finnes det funksjonelle analfabeter. Dette er personer som, til tross for skoleundervisning, bare kan lese og skrive i begrenset grad. Forskere anslår at om lag 20 % av 15 år gamle barn leser så dårlig at de vil få problemer i videre utdanning og yrkesliv.

Jostein Fet har undersøkt arveoppgjør fra før 1840 i Møre og Romsdal og i Telemark, og «sjeleregistre» fra før 1730. Fet konkluderte med at 90 % av den voksne befolkningen var godt lesekyndige også før den obligatoriske konfirmasjonsundervisningen og allmueskolen ble innført i 1739. Leseopplæringen foregikk privat i hjemmene. Historikeren Charlotte Appel mener at den lutherske ortodoksien var viktig bakgrunn for dyrkingen av leseferdighet. Skriveferdighet var mindre utbredt på 1700-tallet.

Referanser 

Utdanning
Folketingsvalget 2005

Folketingsvalget i Danmark 2005 ble avholdt tirsdag 8. februar 2005, og som ventet gikk den sittende statsministeren, Anders Fogh Rasmussen, av med seieren.

Valgdeltakelsen var 84,4 %.

Resultat 

Færøyene

Referanser

Se også 
 Danmarks politikk

Eksterne lenker 
 Politiken.dk sin dekning av valget

Folketingsvalg
Valg i 2005
2005 i Danmark
Inga Marte Thorkildsen

Inga Marte Thorkildsen (født 2. juli 1976 i Oslo) er en norsk politiker (SV).

Hun var fra 21. oktober 2015 medlem av byrådet i Oslo, først som byråd for eldre, helse og sosiale tjenester, og fra 19. desember 2017 som byråd for oppvekst og kunnskap. I oktober 2021 trakk hun seg fra byrådet.. Hun representerte Vestfold på Stortinget fra 2001–2013 Hun var også nestleder i SV fra 2012 til 2015. Thorkildsen var fra 23. mars 2012 barne-, familie-, likestillings- og inkluderingsminister i Jens Stoltenbergs andre regjering til regjeringsskiftet etter Stortingsvalget i 2013. Hun har vært representant på Stortinget siden 2001 og gikk etter stortingsvalget 2009 inn i sin tredje periode som Vestfold-representant. Ved valget i 2013 ble hun ikke gjenvalgt. I perioden 2005–2009 satt hun i energi- og miljøkomiteen og var saksordfører for det såkalte klimaforliket i Stortingets energi- og miljøkomité. Her ledet hun forhandlingene på vegne av regjeringspartiene.

Bakgrunn 
Thorkildsen er oppvokst i Stokke utenfor Tønsberg og er cand.mag., med mellomfag i henholdsvis religionshistorie og statsvitenskap, semesteremne Midtøsten- og Nord-Afrika-kunnskap 1996–2000. Hun har arbeidet som frilansjournalist for Tønsbergs Blad 1993–1997, for Kelly Vikarbyrå 1997–1998 og som kundebehandler ved Fjellinjen A/S 1998–2000. Hun var en av to lederkandidater til Sosialistisk Ungdom foran landsmøtet i 1999, men tapte kampvoteringen mot sentralstyremedlem Kari-Anne Moe.

Hun er datter av tidligere leder av Nei til EU, Heming Olaussen (1949–) og barnehagestyrer/virksomhetsleder Lindis Thorkildsen (1955–). Thorkildsen er gift med politisk rådgiver i SV Lars Kolltveit.

Verv og medlemskap 
Thorkildsen var fylkessekretær i Vestfold SU fra 1994 til 1996. I samme periode var hun også fylkessekretær i Vestfold SV. Hun var medlem av SUs sentralstyre fra 1996 til 1999. Hun ble kvinnepolitisk leder i SV i 2000. Hun var nestleder i SV fra 2012 til 2015.

Stortingskomitéer 
 2009–2013 medlem i Finanskomiteen
 2005–2009 medlem i Helse- og omsorgskomiteen
 2001–2005 medlem i Justiskomiteen
 2001–2005 varamedlem i Valgkomiteen

Utgivelser 
 Thorkildsen, Inga Marte: Du ser det ikke før du tror det: Et kampskrift for barns rettigheter, Vigemostad Bjørke, 2015.
 Thorkildsen, Inga Marte: EUs likestillingspolitikk: Med mannen som norm, Mennenes Europa – Døren lukket for kvinner, Nei til EU Oslo 2001 (skriftseriehefte).
 Gustavsen, Finn og Thorkildsen, Inga Marte: Fett, fuck og forsider, Markedets vidunderlige verden, John Grieg 1998.
 Thorkildsen, Inga Marte: MAKT - lesestykker for framtida, Hundreårsmarkeringen Norge 2005 AS Oslo 2005.

Referanser

Eksterne lenker 
 
 
 
 
 Sosialistisk Venstreparti – Biografi

SV-statsråder
Statsråder i Regjeringen Stoltenberg II
Stortingsrepresentanter 2001–2005
Stortingsrepresentanter 2005–2009
Stortingsrepresentanter 2009–2013
Stortingsrepresentanter fra SV
Stortingsrepresentanter for Vestfold
Byråder i Oslo
Sosialistisk Venstrepartis ledelse
Tillitsvalgte i Sosialistisk Ungdom
Lokalpolitikere i Vestfold og Telemark
Personer fra tidligere Stokke kommune
Personer fra Sandefjord kommune
Gudstjeneste

En gudstjeneste eller messe er en seremoniell religiøs sammenkomst for å dyrke en gud.

Gudstjenestetyper

Den norske kirke

Ordningene for gudstjenester i Den norske kirke er beskrevet i Gudstjenestebok for Den norske kirke (1992). Gudstjenesteboken beskriver en rekke ulike former for gudstjeneste, hvorav de vanligste er:
Høymesse
Familiegudstjeneste

I tillegg kommer det som innenfor Den norske kirke kalles kirkelige handlinger, med dåp, vigsel, konfirmasjon og gravferd som de vanligste. (Dåp og konfirmasjon gjennomføres vanligvis innenfor rammene av en gudstjeneste.)

Den katolske kirke
Messe
Rekviemmesse

Religion
Mardalsfossen

Mardalsfossen (også Søndre Mardalsfossen, Søre Mardalsfossen og Østre Mardalsfossen) er en foss ved sørenden av Eikesdalsvatnet i Nesset kommune i Romsdal. Fossen er en del av elva Mardøla, (også kalt Søndre Mardøla og Østre Mardøla) i det den faller 705 meter ned mot Mardalen ved sørenden av Eikesdalsvatnet i bygda Eikesdal.

Fossen henter vannet fra Mardalstjønna, tidligere flere tjønn som er samlet til et vann etter oppdemming i forbindelse med utbyggingen av Aursjøen. Tjønnet som ligger like over toppkanten på 945 moh og slipper vannet utfor stupet i to store fall. Begge fallene er stupfosser og det øverste fallet er den høyeste. Fossen ender i en del kaskadefall ved bunnen. Mot vest renner Ytste Mardøla (også Vestre Mardøla) ned langs fjellsiden fra Nedste Mardalsvatnet (ca 840 moh.), og tømmer i Mardøla før den renner ut i Eikesdalsvatnet.

Det går bilvei frem til en parkeringsplass nedenfor fossen, med utkikksplass og informasjon om fossen og området. Fra parkeringsplassen er det 30–45 minutters lett gange på opparbeidet turvei opp til fossen. Etter ca 0,7 km kommer stien inn i Mardalen naturreservat, stien forlater dette igjen der den etter ytterligere 0,8 km krysser elva på en solid gangbro. Rett før brua er det et lite amfi med sittebenker og utsikt mot fossen. Fra brua er det utsyn mot fossen etter nye 0,5 km, fortsetter man videre, blir man våt.

Mardøla er regulert til kraftutbygging i Grytten kraftverk men fra 20. juni til 20. august slippes det tre kubikkmeter vann i sekundet hele døgnet på grunn av turismen. Resten av året ledes vannet til vannmagasinene Grøttavatnet og Mongevatnet.

Mardalsfossen kom i fokus i sommeren 1970, under Mardøla-aksjonen, der filosofen Arne Næss sammen med rundt 300 andre, lenket seg til steiner som protest mot utbyggingen av fossen. Aksjonen ble gjengitt i en norsk dokumentarfilm fra 1972, Kampen om Mardøla.

Høyeste fossefall i Norge 
Fossen er  blitt regnet for å ha det høyeste fallet i Norge, på bakgrunn av statistikk fra SSB som konkluderte med følgende i 2005. Andre kilder er derimot uenige i tallene.

Statistisk sentralbyrås Statistiske årbok fra 2007 lister Søndre Mardalsfoss som Norges nest høyeste vannfall med 705 meter, og sjette høyeste loddrette vannfall med 250 meter. Norges vassdrags- og energidirektorat er enige med SSB og oppgir et fall på 250 meter for Søre Mardalsfoss. Fossefallsdatabasen world-waterfalls.com regner vannfallet til 657 meter, og det høyeste fallet til 358 meter.

På film 
Fossen ble delvis brukt som location under innspillingen av "Outlander", en science-fiction-/vikingfilm fra 2008.

Skulptur 
Fra sommeren 2014 til august 2015 er Antony Gormley skulptur «Another Time» å se i fossegryta til Mardalsfossen.

Se også
Mardøla-aksjonen
Kampen om Mardøla
Liste over norske fosser

Galleri

Referanser 

Fosser i Møre og Romsdal
Moldes geografi
Eiravassdraget
Eikesdalen
Stantonbury

Stantonbury er en bydel i Milton Keynes i grevskapet Buckinghamshire, England. Området var fram til 1960-tallet en landsby, men ble da innlemmet i den nye byen Milton Keynes som ble anlagt. Det er nå ikke mange spor igjen av den gamle landsbyen. Den er lokalisert i den nordlige enden av byen, mellom Great Linford og Wolverton. Den er i stor grad et boligområde, men en større del utgjør to videregående skoler (aldersgruppen mellom 11 og 18): Stantonbury Campus og Webber Independent School. Det er også et fritidssenter med en svømmehall på 25 meter. I henhold til folketellingen i 2011 har bydelen en befolkning på 10 084 innbyggere.

Navnet er av angelsaksisk opprinnelse, og består av to deler; «Stanton» og «bury». Første del er avledet fra angelsaksiske stan + tun som har betydningen «gård på steinete grunn». Den andre delen, «bury», henviser faktisk opprinnelig til «Barry», men ble endret på 1600-tallet av daværende godsherren. I 1235 holdt en Radulfus Barri lenet i Stanton, og hans navn er knyttet til stedet fra rundt 1300 og framover.

Bancroft
Bancroft er et område i Milton Keynes i England. Stedet er kjent for funnet av en romano-britisk gård i det som i dag er North Loughton Park.

Referanser

Litteratur 
 Page, W.H., red. (1927): A History of the County of Buckingham, Volume 4. Victoria County History, s. 462–466.
 Pevsner, Nikolaus ([1960] 1973): Buckinghamshire. The Buildings of England. Harmondsworth: Penguin Books, ISBN 0-14-071019-1, s. 241.

Eksterne lenker 
 «Parishes : Stantonbury», British History Online
 Stantonbury Brass

Milton Keynes
Luthers lille katekisme

Luthers lille katekisme ble skrevet av Martin Luther og publisert i 1529, beregnet på undervisning av barn i luthersk-protestantisk kristendom. Den behandler de ti bud, den apostoliske trosbekjennelse, Fadervår, dåpen, nattverden og skriftemålet. Luthers lille katekisme er et av Den norske kirkes bekjennelsesskrifter.

Tekstene er utformet som en didaktisk dialog, hvor læreren stiller spørsmål, og eleven skal kjenne de riktige svarene. Alle elementene i katekismen, slik som budene og leddene i Fader Vår, følges av det faste spørsmålet «Hva vil det si?». Den faste innledningen til forklaringen av budene er «Vi skal frykte og elske Gud så vi…».

Luther hadde lenge oppfordret sine venner til å skrive en katekisme for barn slik De bøhmiske brødre hadde. Men det ble ikke gjort før han selv tok på seg oppgaven mens han arbeidet med sin store katekisme. Til å begynne med ble den først trykket som plakater som ble hengt opp på veggene i kirker og skoler. Enkelte tyske utgaver av Luthers lille katekisme hadde med Luthers bok om brudevielse (1529) og bok om dåp (1526) som tillegg. I en tysk utgave fra 1551 er det tatt med ennå et tillegg: Kristne spørsmål med deres svar – Laget av Dr. Martin Luther for dem som akter å gå til nattverd.

Ved innførelsen av reformasjonen i Danmark-Norge fikk prestene plikt til å holde seg med enkelte bøker. Det var Bibelen, Luthers kirkepostille, Melanchthons apologi for Den augsburgske bekjennelse, Melanchthons dogmatikk Loci Communes, Luthers lille katekisme, Kirkeordinansen og De saksiske visitasjonsartiklene av 1528. Erik Pontoppidans bok Sandhed til gudfrygtighed fra 1737 er en forklaring til Luthers lille katekisme.

Litteratur 
 Martin Luthers lille katekisme. Lunde forlag, 1997. ISBN 82-520-3937-5 ()
 Lille og store katekisme. Martin Luther; oversatt av Sigurd Hjelde; med et innledende essay av Inge Lønning. Bokklubben, 2001. (Bokklubbens kulturbibliotek) ISBN 82-525-3749-9
 Oddvar Johan Jensen. Katekismens teologi, en innføring i Luthers katekismer. Genesis forlag, 2004. ISBN 82-476-0294-6. 1. utg. Credo forlag, 1994 ()

Eksterne lenker
 Luthers lille katekisme i fulltekst på dansk med boken om brudevielse og boken om dåp som tillegg.
 Versjonen til LCMS (PDF) med tillegget om forberedelse til nattverd fra 1551.

Katekismer
Lutherske reformatoriske tekster
Bøker fra 1529
Martin Luther
Andreas Aarflot

Andreas Aarflot (født 1. juli 1928 i Yiyang i provinsen Hunan i Kina) er en norsk teolog og biskop emeritus i Den norske kirke. Han var biskop i Borg bispedømme fra 1976 til 1978 og i Oslo fra 1978 til 1998.

Biografi 
Aarflot ble født i Kina hvor hans mor og far gjorde tjeneste for Det norske misjonsselskap i provinsen Hunan. 

Han er cand.theol. fra Det teologiske menighetsfakultet (1951) og dr.theol. fra Universitetet i Oslo (1970). Han har hatt studieopphold i Heidelberg, England og USA, og er æresdoktor ved St. Olaf College (1987) og æresmedlem av Finska kyrkohistoriska sällskapet (1978).

Aarflot har blant annet arbidet for Den norske sjømannsmisjon og Indremisjonsselskapet, og gjort prestetjeneste i Røyken. Han var tilknyttet Menighetsfakultetet som stipendiat (1960), fakultetslektor (1968) og dosent (1970) før han ble professor i 1976. Samme år ble han utnevnt til biskop i Borg bispedømme etter at Per Lønning trakk seg i protest mot abortlovgivningen. I 1978 etterfulgte han Kaare Støylen som biskop i Oslo bispedømme og bispemøtets preses. I egenskap av preses holdt han prekenen under signingen av Kong Harald V og dronning Sonja i Nidarosdomen 23. juni 1991. 

Aarflot ble som biskop regnet som moderat konservativ og tilhørende sentrum av Den norske kirke teologisk. Han ble etterfulgt som biskop i Oslo av Gunnar Stålsett.

Andreas Aarflots farfars-farmor var Berthe Canutte Aarflot.

Heder 
I 1979 ble biskop Aarflot utnevnt til kommandør med stjerne av St. Olavs Orden for embetsfortjenste.

Bibliografi (utvalg) 
 En tro som bærer, Oslo 1998 
 Norsk kirkehistorie, 3 bd., Oslo 1966–1971 sammen med Carl Fredrik Wisløff,
 Norsk kirke i tusen år, Oslo 1978
 Norsk kirkehistorie i grunnriss, Oslo 1974
 Kirke og stat i Norge. Fra reformasjonen til våre dager, Stavanger 1969
 Tro og lydighet. Hans Nielsen Hauges kristendomsforståelse, Oslo 1969
 Samtidsspeil eller fyrtårn?, 2008

Eksterne lenker  

 Politiske taler av Andreas Aarflot, virksommeord.uib.no

Norske lutherske biskoper
Biskoper i Borg bispedømme
Biskoper i Oslo bispedømme
St. Olavs Orden
Professorer ved Menighetsfakultetet
Nordmenn født i Kina
Personer fra Yiyang
Norving

Norving ⅍ var et flyselskap med hovedbase i Kirkenes. Selskapet ble etablert i 1959 under navnet Varangfly. Etter oppkjøp av flyselskapene Nor-Wing i Tromsø og Nordlandsfly i Bodø, skiftet selskapet navn til Norving i 1972.

Selskapet utvidet gradvis virksomheten og var en periode Norges fjerde største flyselskap, med flyruter flere steder i  Norge samt en del ruter på Nordkalotten.

Ambulansefly 
På 1970- og 1980-tallet hadde Norving ambulanseflyberedskap for blant annet Finnmark og Troms. Det ble benyttet to-motors propellfly. På grunn av store avstander både til sykehusene i Hammerfest og Kirkenes, og til spesialiserte sykehusavdelinger ved Regionsykehuset i Tromsø og Åsgård sykehus i Tromsø, ble Norving en viktig del av helsetilbudet i Finnmark på denne tida. 

Selskapet ble slått konkurs i 1993.

Eksterne lenker 
 
 Bokprosjektet A/S Norving «Ei eventyrlig reisa»

Tidligere norske flyselskaper
Transport i Troms og Finnmark
Næringsliv i Troms og Finnmark
Flyselskaper etablert i 1959
Flyselskaper nedlagt i 1993
1959 i Norge
Troms og Finnmarks samferdselshistorie
Ingar Knudtsen

Ingar Knudtsen (født 23. desember 1944 på Smøla) er en norsk forfatter og skribent. Han debuterte i 1975 med novellesamlingen Dimensjon S, og har senere utgitt en lang rekke bøker innen genrene science fiction, fantastisk litteratur, historiske romaner og barnebøker. Flere av bøkene er oversatt til dansk. Han er særlig kjent for Amasone-serien (Våpensøstrene, Rød måne, Løvinnens sjel, Amasoner og Gudinnens døtre), en feministisk historisk fantasi, og en av de få norske bokseriene som kan sies å ha oppnådd kultstatus.

De fleste av Knudtsens bøker har et islett av det fantastiske, samtidig som selv hans mer rendyrkede SF- og fantasihistorier har sterkt realistisk rotfeste. Han beskriver selv sitt forfatterskap som magisk realisme, og han framhever sin arbeiderklasse-bakgrunn som en av sine viktigste påvirkninger. Han er far til musikeren Toini Knudtsen.

Ingar Knudtsen bor i Kristiansund.

Bibliografi 

 Dimensjon S – Noveller, (1975)
 Under ulvemånen – Noveller, (1975)
 Jernringen – Roman, (1976)
 Lasersesongen – Noveller, (1977)
 Tyrannosaurus Rex – Barnebok, (1978)
 Tova – Ungdomsroman, (1979)
 Reisen til Jorda – Ungdomsroman, (1981)
 Operasjon Ares – Noveller, (1984)
 Katteliv – Barnebok, (1985)
 Pandoras planet – Noveller, (1986)
 Tryllekunst – Noveller, (1987)
 Våpensøstrene – Roman, (1987)
 Rød måne – Roman, (1989)
 Løvinnens sjel – Roman, (1990)
 Kalis sang – Roman, (1991)
 Nord for Saigon – Roman, (1992)
 Havheksen – Ungdomsroman, (1993)
 Skumringslandet – Roman, (1993)
 Genfærdet – Roman, (1995) (Kun trykt i Danmark)
 For at jeg kan ete deg – Roman, (1995)
 Natt uten navn – Roman, (1996)
 Ansiktet mot sola – Roman, (1997)
 I flaggets fold (1998)
 Mannen med steinhodet – Roman, (1999)
 Amasoner – Roman, (2001)
 Gudinnas døtre – Roman, (2002)
 Gjenferdet – Roman, (2002)
 Rød storm – Roman, (2003)
 Nekromantiker – Roman, (2004)
 Ensomheten er en sang – Roman, (2008)

Referanser

Kilder 
Presentasjon av Ingar Knudtsen i Forfatterkatalogen på Forfattersentrums nettsider

Eksterne lenker 
 
 Norsk tekst til boken Gjenferdet/Genfærdet (PDF)

Norske barnebokforfattere
Norske forfattere av ungdomsbøker
Norske science fiction-forfattere
Norske forfattere av fantastisk litteratur
Personer fra Smøla kommune
Jon Øystein Flink

Jon Øystein Flink (født 30. september 1976) er en norsk forfatter som debuterte i 2003.

Bøker 
 Mord i oppgangen, roman 2014
 Roger, lyddikt 2010
 Tre lyddikt fra Roger, essays, 2010 
 Sex, død og ekteskap, roman 2009 (også utgitt i Tsjekkia og Tyskland)
 Direktøren og hans sekretær, drama 2008 (skrevet for Nrk Radioteatret)
 Banjoland, noveller, 2005
 Bort med den dagen da Jón ble født! roman 2004
  Ole-Kristian Oksrød, roman 2003

Priser 
 Ungdommens kritikerpris 2009, for Sex, død og ekteskap
 Hilmar Orud-prisen, 2005.

Referanser

Kilder 
 Presentasjon av Jon Øystein Flink i Forfatterkatalogen på Forfattersentrums nettsider

Eksterne lenker 
 Jon Øystein Flink i Cappelen Forlag
 Jon Øystein Flink i Cappelen Publisher

Norske romanforfattere
Springflo

Springflo er når tidevannet har den høyeste flo. Fenomenet inntrer når tidevannskreftene fra månen og solen virker mest mulig sammen, som er når månen, jorden og solen er omtrent på linje. Springflo inntrer altså ved hver nymåne og fullmåne, omtrent hver fjortende dag. Floen kan bli spesielt høy i kombinasjon med stormflo, altså at det i tillegg er lavtrykk og kraftig pålandsvind.

Se også 
 Stormflo
 Springfjære
 Nippflo
 Nippfjære

Oseanografi

da:Springflod (tidevand)
en:Tide#Range variation: springs and neaps